# Estació de ZAL - Riu Vell

* El títol d'aquest article és incorrecte a causa de limitacions tècniques. El títol correcte de l'article és Estació de ZAL | Riu Vell.
Mapa Metro Línia 10 :
ZAL | Riu Vell és una estació del Metro de Barcelona on s'aturen trens de la L10, ubicada en el viaducte del carrer A en la confluència amb el carrer 5 de la Zona Franca, al costat de l'antiga llera del riu Llobregat. Dona servei a les empreses del sector, la Zona d'Activitats Logístiques (ZAL) i també en donarà a la futura presó Model de Barcelona.
Aquesta estació forma part del tram 2 de la L9/L10 (Zona Franca | ZAL – Zona Universitària), i compta amb ascensors i escales mecàniques. L'estació també està dotada d'un accés a les cotxeres elevades annexes, que actualment fan servir tant els trens de la L10 Sud com de la L9 Sud.

## Història

Es tracta d'una estació no recollida en el primer projecte de la L9/L10. De fet, en el projecte inicial, l'espai que ocupa havia de ser una extensió de les cotxeres actuals, que finalment van ser situades just al costat de la parada. El viaducte es va aixecar el 2005, però primer l'endarreriment de les obres a les altres seccions de la línia i després manca de finançament el 2012 van deixar les obres sense acabar.
La represa i finalització de les obres, primer de la infraestructura ferroviària el 2016, per abastir de trens a la L9 sud des de les cotxeres, i després dels accesos i arquitectura de l'estació a principis del 2021. Uns mesos més tard, el 7 de novembre de 2021, un cop conclòs el periode de circulació en proves es posà en funcionament vora 2,7 km més de la L10 Sud en viaducte i 3 noves estacions, perllongant la línia des de Zona Franca fins a aquesta parada configurant-se com el nou final de la línia.
Per la seva banda, la previsió actual de posar en marxa tot el tram comú del túnel és el 2027.

## Serveis ferroviaris

Metro de Barcelona :
| Procedència/Destinació | < | > | Procedència/Destinació |
| terminal | terminal | Ecoparc | Collblanc |
| Projectat |||||
| Pratenc | Pratenc | Ecoparc | Gorg |
| Font ampliació: PDI 2009-2018. |||||

## Referències

* ↑ «Noms d'estacions confirmades pels ajuntaments (2017)». Autoritat del Transport Metropolità. [Consulta: 5 agost 2017].
* ↑ «Posada en servei tram L9 Sud Aeroport T1 - Zona Universitària». Infraestructures de la Generalitat de Catalunya. Generalitat de Catalunya, 12-02-2016.
* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «L9 i L10: El metro que mai no acaba d'arribar». [Consulta: 2 febrer 2022].
* ↑ «S'endarrereix l'estrena de tres parades de l’L10 a la Zona Franca per un problema en la frenada». [Consulta: 2 febrer 2022].
* ↑ «En marxa tres noves estacions de l'L10 a la Zona Franca». Arxivat de l'original el 2022-08-26. [Consulta: 7 novembre 2021].
* ↑ «L’L10 Sud suma avui tres noves estacions a cel obert». [Consulta: 2 febrer 2022].
* ↑ «El tram central de l'L9 de metro es prepara per a la reactivació». La Vanguardia.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Llista d'estacions del metro de Barcelona
* Xarxa ferroviària de Catalunya